**Salvează-mă**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Salvează-mă de dorul

ce noaptea mă sfâşie

când tu nu eşti aproape

şi-ngrop în gândul rece

atâtea amintiri ...

Ah, o durere vie

îşi strigă trist amarul

când sapă în neştire

prin vise, amăgiri...

Salvează-mă de dorul

ce-mi bântuie dorinţa

de-a te cuprinde-n braţe,

atingere suavă,

himeră-a vieţii-ntoarsă

să-ţi trâmbiţi biruinţa

când pui pecetea vieţii

pe buza mea cea arsă.

Adina V.

19.05.2016